|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Comunicat de presă**

Ca urmare a informațiilor apărute în mass-media cu privire la realizarea unor lucrări scrise de deținuți și analizând situația pentru fiecare cadru didactic menționat, vă comunicăm următoarele:

* cadrele didactice au realizat activitățile respective în nume personal, fără a fi vorba despre o abordare instituțională;
* universitatea nu a avut niciun contract/ angajament privind coordonarea/ recenzia/ verificarea/ recomandarea acestor lucrări;
* toți colegii menționați au declarat că nu au obținut niciun fel de foloase de pe urma acestor lucrări, acțiunile lor fiind doar de natură tehnică și profesională.

Conform punctelor de vedere ale colegilor menționați în informațiile apărute în mass-media, clarificăm următoarele aspecte:

* Prof. univ. dr. Turcu Ovidiu-Leonard a fost coordonatorul lucrării respective(o broșură de 54 de pagini, destinată lucrărilor de seminar). Din colectivul redacțional al acesteia a făcut parte și doamna ec. Negoiță Carmen-Mihaela (colectivul este format din 4 coautori);
* Prof. univ. dr. ing. Ghenadi Adrian-Stelian a acordat doar o recomandare domnului Iacobov Corneliu, din care reiese că autorul are capacitatea de a elabora o lucrare în domeniul său de expertiză;
* Prof. univ. dr. Rață Gloria a realizat numai recenzia lucrării elaborate de doamna Ciubotariu Gabriela;
* Prof. univ. dr. Nechita Elena a acordat doar consultanță tehnică pe durata elaborării respectivelor lucrări.

Prorector cu etica şi imaginea universităţii,

Conf. univ. dr. Cristina CÎRTIŢĂ-BUZOIANU